MEGHÍVÓ

A WORKLAND PLUS Iskolaszövetkezet (székhely: 2161 Csomád, Kossuth Lajos út 103.) Igazgatósága a tisztelt tagokat, hogy az Iskolaszövetkezet 2026.07.29. napján 10:00 órai kezdettel Közgyűlést tart. A Közgyűlés helye: 1051 Budapest, Sas utca 25.
Napirendi pontok: 

1. Az Iskolaszövetkezet igazgatósági tagjainak megválasztása.
2. Alapszabály módosítása.

3. Egyebek.
A tagok legalább tíz százalékának írásbeli indítványára bármely ügyet napirendre kell venni. Az indítványt legkésőbb a közgyűlés megtartását 8 nappal megelőzően kell benyújtani az igazgatóságnak. Az így kiegészített napirendet a tagoknak a közgyűlés időpontját legalább 3 nappal megelőzően meg kell küldeni. Ha a közgyűlésen valamennyi iskolaszövetkezeti tag jelen van és egyhangúlag hozzájárul, a közgyűlés új napirendi pontot is felvehet a napirendre.

A közgyűlés határozatképes, ha azon a iskolaszövetkezeti tagok több mint a fele jelen van. A tag képviselő útján is gyakorolhatja tagsági jogait. Nem lehet képviselő az igazgatóság és a felügyelő bizottság elnöke vagy tagja. A meghatalmazást közokirattal vagy teljes bizonyító erejű magánokirattal kell igazolni. A képviselő a közgyűlésen több tag képviseletére is jogosult. Egy képviselő maximum a szövetkezeti tagok 10 %-ának képviseletére jogosult.

A közgyűlés a határozatait - ha az alapszabály nagyobb arányról nem rendelkezik - a jelenlévő tagok egyszerű szótöbbségével hozza. 

Ha a közgyűlés határozatképtelen, a megismételt közgyűlés az eredeti napirenden szereplő ügyekben a megjelent tagok számára tekintet nélkül határozatképes, ha azt az eredeti időpontot legalább három és legfeljebb tizenöt nappal követő időpontra hívják össze.

A megismételt Közgyűlés időpontja: 2026.08.03. 10:00 óra
A megismételt Közgyűlés helye: 1051 Budapest, Sas utca 25.
A Közgyűlésre ezennel minden WORKLAND PLUS Iskolaszövetkezeti tagot szeretettel meghívunk.

A Közgyűlésre a meghívót a WORKLAND PLUS Iskolaszövetkezet hirdetmény útján juttatja el.
Budapest, 2026.07.14.






       

Strebek Marcell Tibor
      igazgatósági tag
WORKLAND PLUS Iskolaszövetkezet
